polyglot-tagger/wikipedia-language-snippets-filtered huggingface dataset:
2019 మార్చి 25 రాత్రి ఎన్నికల కమిషను ముగ్గురు ఐపీఎస్ అధికారులపై చర్యలు తీసుకుంది. ఇంటెలిజెన్స్ డైరెక్టరు జనరల్ ఎ బి వెంకటేశ్వరరావు, కడప ఎస్పీ రాహుల్ దేవ్ శర్మ, శ్రీకాకుళం ఎస్పీ అడ్డాల వెంకటరత్నం లను తమతమ బాధ్యతల నుండి తప్పిస్తూ రాష్ట్ర ప్రభుత్వ ప్రధాన కార్యదర్శికి ఆదేశాలిచ్చింది. వారికి ఎన్నికల బాధ్యతలేవీ అప్పగించరాదని తెలిపింది. ఈ ముగ్గురిపై వైకాపా నాయకులు లిచ్చిన ఫిర్యాదుపై కమిషను ఈ చర్య తీసుకుంది. అయితే వెంకతేశ్వరరావు బదిలీని నిలుపు చేస్తూ మార్చి 27 న ఆంధ్ర ప్రదేశ్ ప్రభుత్వం మరొక ఆదేశాన్ని జారీ చేసింది. కమిషను ఆదేశాలను రద్దు చేయించాలని కోరుతూ రాష్ట్ర ప్రభుత్వం కోర్టుకు వెళ్ళింది. కమిషను ఆదేశాలపై తాము జోక్యం చేసుకోమని, ఇంటిలిజెన్స్ డీజీ బదిలీపై స్టే ఇవ్వలేమనీ మార్చి 29 న కోర్టు తీర్పు చెప్పింది. తీర్పుకు అనుగుణంగా రాష్ట్రప్రభుత్వం ఇంటిలిజెన్స్ డీజీని బదిలీ చేసింది.
ఉద్యోగానికి రాజీనామా చేసి ప్రత్యక్ష రాజకీయాల్లోకి అడుగు పెట్టిన సిబిఐ మాజీ జాయింట్ డైరెక్టరు లక్ష్మీనారాయణ ఏ పార్టీలో చేరుతారనే విషయమై పలు వార్తలు వచ్చాయి. 2018 నవంబరులో లోక్‌సత్తా పార్టీలో చేరమని ఆ పార్టీ వ్యవస్థాపకుడు జయప్రకాష్ నారాయణ ఆహ్వానించగా పరిశీలిస్తానని లక్ష్మీనారాయణ చెప్పాడు. లోక్‌సత్తాలో చేరే ఆలోచన వద్దనుకుని, సొంతంగా ఒక కొత్త పార్టీ పెట్టనున్నాడని ఆ తరువాత పత్రికల్లో ఊహాగానాలు వచ్చాయి. పార్టీ పేరు జనధ్వని అని కూడా అవి రాసాయి. ఆ తరువాత 2019 మార్చి 12 న, తెలుగుదేశంలో చేరనున్నాడా?
అని ప్రశ్నిస్తూ పత్రికల్లో వార్తలు వచ్చాయి. చివరగా 2019 మార్చి 17 న అతడు జనసేన పార్టీలో చేరాడు. తాను తెదేపాలో చేరుతున్నట్లు వచ్చిన వార్తలు మీడియా సృష్టించినవేనని అతడు చెప్పాడు. చంద్రబాబు ఆదేశాల మేరకే లక్ష్మీనారాయణ జనసేన పార్టీలో చేరాడని వైకాపా విమర్శించింది.
1 వ తరగతి నుండి పోస్ట్ గ్రాడ్యుయేషన్ వరకూ విద్యార్థులకు ఉచిత చదువు. డొక్కా సీతమ్మ క్యాంటీన్ పథకం కింద విద్యార్థులకు ఆహారం. విద్యార్థులకు ఉచిత రవాణా సౌకర్యం
గోదావరి జిల్లాల్లో రూ. 5,000 కోట్ల పెట్టుబడితో పండ్లు, ఆహారం, వ్యవసాయ ఉత్పత్తుల ఎగుమతికి తోడ్పాటు. ప్రతి మండలం లోను ఆహార ఉత్పత్తుల యూనిట్ల ఏర్పాటు.
ప్రజాకర్షక పథకాలు ప్రచారం లోని ప్రధానమైన అంశాల్లో ఒకటి. వృద్ధాప్య పింఛన్లు, నిరుద్యోగ భృతి, రైతులకు చేసే ప్రయోజనాలు, మొదలైన అనేక ప్రజాకర్షక పథకాలు పార్టీల ప్రచారంలో చోటు చేసుకున్నాయి. కేంద్ర ప్రభుత్వం రాష్ట్రంపై చూపిస్తున్న పక్షపాతం, అందులో భాగమైన ప్రత్యేక హోదా, అభివృద్ధిలో భాగమైన అమరావతి, పోలవరం ప్రాజెక్టుల నిర్మాణం, ప్రభుత్వ అవినీతి, ఆశ్రిత పక్షపాతం మొదలైనవి ఇతర ప్రధాన ప్రచారాంశాలు. వైకాపా అధ్యక్షుడు జగన్మోహనరెడ్డి, తెరాస అధ్యక్షుడు కె.చంద్రశేఖరరావు, ప్రధాని నరేంద్ర మోదీ - ఈ ముగ్గురూ కలిసి తనకు వ్యతిరేకంగా కుట్ర చేస్తున్నారని ఆరోపిస్తూ చంద్రబాబు విస్తృతంగా ప్రచారం చేసాడు. జనసేన అధ్యక్షుడు పవన్ కళ్యాణ్ చంద్రబాబు నాయుడుతో రహస్య ఒప్పందం ఉన్నదనే ఆరోపణ వైకాపా ప్రచారాస్త్రాల్లో ఒకటి.
ఈ ఎన్నికల్లో ప్రధానంగా తెలుగుదేశం పార్టీ, యువజన శ్రామిక రైతు కాంగ్రెసు పార్టీ, జనసేన పార్టీ, భారత జాతీయ కాంగ్రెసు, భారతీయ జనతా పార్టీలు పోటీ పడ్డాయి. వీటితో పాటు భారత కమ్యూనిస్టు పార్టీ, భారత కమ్యూనిస్టు పార్టీ , బహుజన సమాజ్ పార్టీలు కూడా పోటీ చేసాయి. ఉభయ కమ్యూనిస్టు పార్టీలు జనసేన కలిసి ఎన్నికల్లో పోటీ చేస్తామని ముందే ప్రకటించాయి. జనసేన, బహుజన సమాజ్ పార్టీలు ఎన్నికల పొత్తు కుదుర్చుకున్నట్లు జనసేన అధినేత పవన్ కళ్యాణ్, మాయావతి సంయుక్తంగా ప్రకటించారు. 2019 మార్చి 18 న తమ నాలుగు పార్టీలూ కలిసి ఉమ్మడిగా ఎన్నికల్లో పోటీ చేస్తామని ప్రకటించాయి. ప్రజాశాంతి పార్టీ కూడా ఎన్నికల్లో పోటీ చేస్తుందని ఆ పార్టీ వ్యవస్థాపకుడు కిలారి ఆనంద్ పాల్ ప్రకటించాడు.
నదుల అనుసంధానం ద్వారా పంచనదుల మహాసంగమాన్ని చేస్తుంది. డిసెంబర్ 2019నాటికి పోలవరం పూర్తిచేయుట. అన్ని సాగునీటి ప్రాజెక్టులను పూర్తిచేయుట.
కాలుష్య రహిత ఇంధన వినియోగాన్ని ప్రోత్సహం. సోలార్ పవర్, బయో ప్లాంట్లను స్థాపన, ప్రతి పంపుసెట్ కు సోలార్ కనెక్షన్. 10 లక్షల విద్యుత్ వాహనాలను వినియోగం.
పారిశ్రామిక రంగంలో 175 ఎంఎస్ఎంఈ పార్కులను ఏర్పాటు చేయటం. మండల స్థాయిలో వ్యవసాయ, పరిశ్రమల, ఉత్పత్తులను జాతీయ, అంతర్జాతీయ మార్కెట్లకు అనుసంధానం.
రాష్ట్ర ఉద్యోగులకు కేంద్ర ఉద్యోగులతో సమానంగా జీతభత్యాలు, ఉద్యోగ భద్రత, ఉచిత స్థలం. సీపీఎస్‌ రద్దు; వలస విధానానికి ప్రతీకగా కొనసాగుతున్న బిళ్ళ బంట్రోతు విధానానికి స్వస్తి; హోంగార్డులకు నెలకు రూ.20వేలు.
స్టార్టప్‌ ఇండియా, స్టాండప్‌ ఇండియా పథకాలను ఎస్సీ, ఎస్టీ కార్పొరేషన్లతో లింకు చేసి, రూ.కోటి రూపాయల వరకు పూచీకత్తు లేని రుణం.
2019 ఏఫ్రిల్ 11 న జరిగిన పోలింగులో 79.86 శాతం పోలింగు జరిగింది. పోలింగు నాడు అనేక చోట్ల పోలింగు యంత్రాలు పనిచెయ్యక పోవడంతో, వోటర్లు వోటు వెయ్యడానికి ఇబ్బందులు ఎదుర్కొన్నారు. అర్థరాత్రి దాటాక కూడా కొన్నిచోట్ల పోలింగు జరిపారు. హైదరాబాదు, బెంగళూరు వంటి చోట్ల నివసిస్తున్న వోటర్లు తమ స్వస్థలాలకు చేరుకుని మరీ వోటేసారు. దీంతో పోలింగు ముందు మూడు రోజుల పాటు ఈ రెండు నగరాల నుండి ఆంధ్ర ప్రదేశ్‌కు వెళ్ళే రైళ్ళు బస్సులపై తీవ్రమైన వత్తిడి ఏర్పడింది. వోటేసేందుకు ప్రజలు చూపిన ఈ ఉత్సాహాన్ని పత్రికలు కీర్తించాయి.
తెలుగు దేశం పార్టీ తరపున ఆ పార్టీ అధ్యక్షుడు నారా చంద్రబాబు నాయుడు రాష్ట్ర వ్యాప్తంగా ప్రచారంలో పాల్గొన్నాడు. తాను ఆనవాయితీగా చేస్తున్నట్లే, ఈసారి కూడా తిరుమల వేంకటేశ్వరస్వామిని దర్శించుకుని తిరుపతిలో ప్రచారం మొదలుపెట్టాడు. వైకాపా తరపున ఆ పార్టీ అధ్యక్షుడు వైఎస్ జగన్మోహనరెడ్డి రాష్ట్ర వ్యాప్త ప్రచారం చేసాడు. దాదాపు సంవత్సరం పాటు చేసిన పాదయాత్రలో అతడు ఈసరికే రాష్ట్రమంతా ఒకసారి పర్యటించాడు. జనసేన తరపున పవన్ కళ్యాణ్ ప్రచారం చేసాడు.
చంద్రబాబునాయుడు తన అఫిడవిట్లో తనపై ఒక కేసు ఉన్నట్లు రాసాడు. 2010 లో మహారాష్ట్రలో బాబ్లీ ప్రాజెక్టుకు వ్యతిరేకంగా ధర్నా చేసిన కారణంగా ఈ కేసు పెట్టినట్లు రాసాడు. వైకాపా నేత వై.ఎస్. జగన్మోహనరెడ్డి సమర్పించిన అఫిడవిట్లో తనపై 31 నేరారోపణ కేసులున్నాయని తెలిపాడు. జనసేన నాయకుడు పవన్ కళ్యాణ్ తనపై కేసులేమీ లేవని అఫిడవిట్లో పేర్కొన్నాడు. నేరం రుజువైన కేసులు ఏమీ లేవని అందరూ తమతమ అఫిడవిట్లలో పేర్కొన్నారు.
ఎన్నికల ముందు నాయకులు యథేచ్ఛగా పార్టీలు మారారు. తామున్న పార్టీలో టిక్కెట్లు అసలు దొరక్కపోవడం, ఒకవేళ దొరికినా అశించిన స్థానానికి దొరక్కపోవడం వంటి కారణాల వలన కూడా పార్టీలు మారారు. అయితే, హైదరాబాదులో తమ పార్టీ నాయకులకు ఉన్న ఆస్తుల విషయంలో ఇబ్బందులు పెడతామని భయపెట్టి, వారిని తెలుగు దేశం పార్టీ నుండి మారేలా తెలంగాణ రాష్ట్ర సమితి పార్టీ ఒత్తిడి చేస్తున్నదని చంద్రబాబు నాయుడు అరోపించాడు.
టిడిపి, వైసిపిల మ్యానిఫెస్టోలు -కీలకాంశాలైన రాష్ట్రానికి ప్రత్యేకహోదా, విభజన హామీల సాధన ప్రాధాన్యత తక్కువగా, వ్యవసాయం, భూ పంపిణీ, విద్య, వైద్యం, ఉద్యోగ కల్పన వంటి కీలకాంశాలపై శాశ్వత పరిష్కారానికి చర్యలు ప్రతిపాదించడానికి బదులుగా జనాకర్షక పథకాలతో కూడి వున్నాయి అని పత్రికలలో వార్తలు వచ్చాయి. అలాగే జనాకర్షక పథకాలకు అయ్యే ఖర్చు విపరీతంగా వుంటుందని కూడా విమర్శలు వచ్చాయి.
మొత్తం 175 శాసనసభ స్థానాల్లో 2,118 మంది అభ్యర్థులు, 25 లోక్‌సభ స్థానాల్లో 319 మంది అభ్యర్థులూ పోటీ చేసారు. రాష్ట్రవ్యాప్తంగా ప్రచారం చేసిన నాయకులు నలుగురు: తెదేపా తరపున చంద్రబాబు నాయుడు, వైకాపా తరపున జగన్మోహనరెడ్డి, జనసేన తరపున పవన్ కళ్యాణ్, భాజపా తరపున కన్నా లక్ష్మీనారాయణ. భాజపా తరపున ప్రధాని నరేంద్ర మోదీ, ఆ పార్టీ జాతీయ అధ్యక్షుడు అమిత్ షా కూడా బహిరంగ సభల్లో పాల్గొన్నారు.
ఐపిఎస్ అధికారుల బదీలల ఉత్తర్వులు రద్దుజేసి రాష్ట్ర ప్రభుత్వం హైకోర్టుకు వెళ్లిన నేపధ్యంలో ఆంధ్రప్రదేశ్ రాష్ట్ర ప్రధాన కార్యదర్శి అనిల్‌ చంద్ర పునేఠాను విచారించిన తరువాత, ఏప్రిల్ 6 న ఎన్నికల కమీషన్ ఆయనను బదిలీ చేసింది. అతడి స్థానంలో కొత్త సీఎస్‌గా ఎల్వీ సుబ్రహ్మణ్యంను నియమిస్తూ ఉత్తర్వులు జారీ చేసింది. పునేఠాను ఎన్నికల విధులకు దూరం పెట్టింది.
ప్రచారం చివరిరోజుల్లో తెరాస అధినేత కే చంద్రశేఖరరావు, ఆంధ్రప్రదేశ్ ప్రత్యేకహోదాకు పోలవరం ప్రాజెక్టుకు తమ మద్ధతు వుంటుందని ప్రకటించాడు. అలా అయితే ఇప్పటివరకు పోలవరంకు వ్యతిరేకంగా సుప్రీంకోర్టులో వేసిన కేసును విరమించుకోవాలని, ఆంధ్రప్రదేశ్ కు ప్రత్యేకహోదాకు సమ్మతిస్తూ కేంద్రానికి లేఖ రాయాలనీ చంద్రబాబు నాయుడు అడిగాడు.
తెలుగు దేశం పార్టీ ఆరోపణలు: వైకాపా, తెరాస, భాజపా ఈ మూడింటి మధ్య ఒక అప్రకటిత ఒప్పందం ఉందని తెలుగుదేశం ఆరోపించింది. నరేంద్ర మోదీ, కేసీయార్‌ల ఆదేశాలకు అనుగుణంగా జగన్మోహనరెడ్డి పనిచేస్తున్నారని తెలుగుదేశం ప్రచారం చేసింది. ఫ్యాను ఇక్కడ, స్విచ్చి హైదరాబాదులో, కరెంటు ఢిల్లీలో అంటూ చంద్రబాబు నాయుడు విమర్శించాడు.
కొన్నిచోట్ల హింసాత్మక సంఘటనలు జరిగాయి. ఇద్దరు మృతి చెందారు. ఎనికలలో పోటీ చేస్తున్నఅభ్యర్థులపై కూడా కొన్ని చోట్ల దాడులు జరిగాయి. పోలింగు నిర్వహణ తీరుపై ఎన్నికల సంఘం పలు రాజకీయ పార్టీలు, నాయకులు, సామాన్య పౌరుల నుండి విమర్శలు ఎదుర్కొంది. కొన్ని పోలింగ్ బూతులలో రీపోలింగ్ నిర్వహించారు.
వై.ఎస్. జగన్మోహనరెడ్డి సమర్పించిన అఫిడవిట్ తెదేపా విమర్శలకు గురైంది. 48 పేజీల ఈ అఫిడవిట్లో 31 కేసులు ఉన్నాయని, ఇవి జగన్మోహనరెడ్డి నేరచరిత్రకు రుజువులనీ తెదేపా నేత చంద్రబాబునాయుడు అన్నాడు. దేశంలో ఎవరి అఫిడవిట్‌లోనూ ఇన్ని కేసులు ఉండవని ఆయన అన్నాడు.
2019 మార్చి 21 న విజయవాడ పార్లమెంటు నియోజకవర్గ వైకాపా అభ్యర్థి పొట్లూరి వరప్రసాద్ ఒక కార్యక్రమంలో మాట్లడుతూ, ప్రత్యేక హోదా అనేది విసుగెత్తించే సంగతి అని వ్యాఖ్యానించాడు. దీనిని ఇతర పార్టీలు విమర్శించాయి.
వీటితో పాటు కొన్ని ఘటనలు కూడా ప్రచారంలో ప్రముఖంగా చోటు చేసుకున్నాయి: జగన్మోహనరెడ్డి బాబాయి వై.ఎస్.వివేకానందరెడ్డి హత్య, డేటా చోరీ వివాదం, మూకుమ్మడిగా వోట్ల తొలగింపు ప్రయత్నం ఆరోపణలు, జగన్మోహనరెడ్డిపై జరిగిన దాడి.
ఇదిలా ఉండగా ఎస్పీ లిద్దరూ తమ బదిలీల పట్ల ఆందోళన, అభ్యంతరం తెలియజేస్తూ రాష్ట్ర ఎన్నికల అధికారికి లేఖలు రాసారు. వెంకటరత్నం తనపై ఫిర్యాదు చేసిన వారిపై సివిలు క్రిమినల్ చర్యలు తీసుకుంటానని తెలిపాడు.
వివిధ పార్టీలు రహస్యంగా పొత్తులో ఉన్నాయని ప్రత్యర్థి పార్టీలు పలు ఆరోపణలు చేసుకున్నాయి. వీటికి ఆధారాలేమీ చూపకపోయినా, ఒకరిపై ఒకరు ఆరోపణలు మాత్రం విస్తృతంగా చేసుకున్నాయి.
ఎన్నికల కమిషను ఆదేశాల ప్రకారం నామినేషనులో ప్రాథమిక సమాచారంతో పాటు సమర్పించే అఫిడవిట్‌లో తమతమ ఆస్తులను, తాము ఎదుర్కొంటున్న నేరారోపణలనూ కూడా రాయాలి.
చంద్రబాబు నాయుడి కనుసన్నల్లోనే జనసేన పనిచేస్తోందని, అతడి ఆదేశంతోటే మాజీ సీబీఐ అధికారి లక్ష్మీనారాయణ జనసేనలో చేరాడని వైకాపా నాయకుడు జగన్మోహనరెడ్డి విమర్శించాడు.
తెలుగు దేశం పార్టీ 2019 ఏప్రిల్ 6, ఉగాది నాడు తన మేనిఫెస్టో విడుదలచేసింది. ప్రధానంగా పంచసూత్ర దార్శనికత ప్రకారం ముఖ్యమైనవి.
ఎన్నికల సమయంలో రాజకీయ పార్టీలు వివిధ సందర్భాల్లో ఎన్నికల కమిషనుకు ఫిర్యాదులు చేసాయి. వాటిపై కమిషను తీసుకున్న చర్యల వివరాలు
కాంగ్రెసు మ్యానిఫెస్టోను 2019 మార్చి 22 న ఆ పార్టీ రాష్ట్ర అధ్యక్షుడు ఎన్.రఘువీరారెడ్డి ప్రకటించాడు. మానిఫెస్టోలోని ముఖ్యాంశాలు:
వైకాపా మ్యానిఫెస్టోను 2019 ఏప్రిల్ 6 ఉగాది నాడు ఆ పార్టీ అధ్యక్షుడు వైఎస్ జగన్మోహనరెడ్డి విడుదల చేసాడు. జనాకర్షక పథకాలలో కొన్ని:
వైకాపా ఆరోపణలు: తెలుగుదేశం, జనసేన అప్రకటిత పొత్తులో ఉన్నాయని వైకాపా ఆరోపించింది. జనసేన తెలుగుదేశానికి బి టీమ్ అని ఎద్దేవా చేసింది.
గ్రామంలో ఒక ప్రైవేటు బాలబడి ఉంది. ప్రభుత్వ ప్రాథమిక పాఠశాలలు 11, ప్రైవేటు ప్రాథమిక పాఠశాలలు మూడు, ప్రభుత్వ ప్రాథమికోన్నత పాఠశాల ఒకటి , ప్రైవేటు ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి, ప్రైవేటు మాధ్యమిక పాఠశాలలు రెండు ఉన్నాయి. ఒక ప్రభుత్వ జూనియర్ కళాశాల ఉంది.ఒక ప్రభుత్వ అనియత విద్యా కేంద్రం ఉంది.సమీప ప్రభుత్వ ఆర్ట్స్ / సైన్స్ డిగ్రీ కళాశాల పూసపాటిరేగలోను, ఇంజనీరింగ్ కళాశాల విజయనగరంలోనూ ఉన్నాయి. సమీప వైద్య కళాశాల నెల్లిమర్లలోను, పాలీటెక్నిక్‌ విజయనగరంలోను, మేనేజిమెంటు కళాశాల చెరుకుపల్లిలోనూ ఉన్నాయి.
భోగాపురంలో ఉన్న ఒక సామాజిక ఆరోగ్య కేంద్రంలో ముగ్గురు డాక్టర్లు , పారామెడికల్ సిబ్బంది 9 మంది ఉన్నారు. ఒకప్రాథమిక ఆరోగ్య కేంద్రంలో ఇద్దరు డాక్టర్లు , పారామెడికల్ సిబ్బంది ఏడుగురు ఉన్నారు. ఒక ప్రాథమిక ఆరోగ్య ఉప కేంద్రంలో డాక్టర్లు లేరు. పారామెడికల్ సిబ్బంది ఒకరు ఉన్నారు. ఒక పశు వైద్యశాలలో ఒక డాక్టరు, పారామెడికల్ సిబ్బంది ఇద్దరు ఉన్నారు.మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
భోగాపురంలో పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు ఉన్నాయి. సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది.
ఎమ్బీబీయెస్ కాకుండా ఇతర డిగ్రీ చదివిన డాక్టరు ఒకరు, డిగ్రీ లేని డాక్టర్లు ఇద్దరు ఉన్నారు. రెండు మందుల దుకాణాలు ఉన్నాయి.
మూడోరోజు అనగా సెప్టెంబర్‌ 28న మూసీ నది 60 అడుగుల ఎత్తులో ప్రవహించడంతో, ఆఫ్జల్‌ గంజ్‌ వద్ద నీటి మట్టం 11 అడుగులకు చేరింది. 36 గంటల్లో 16 సెంటీమీటర్ల వర్షపాతం నమోదై, వర్షంనీరు చాదర్‌ఘాట్‌ దాటి అంబర్‌పేట బురుజు వరకు, అటు చార్మినారు దాటి శాలిబండ వరకు ప్రవహించాయి. వందల సంఖ్యలో జనం పేట్లబురుజుపైకి ఎక్కారు. కానీ, రెండు గంటల్లోనే పేట్లబురుజు నీటి ప్రవాహానికి కొట్టుకపోవడంతో వందలమంది ఆ నీటి ప్రవాహంలో కొట్టుకపోయారు. ఆ రోజు సాయంత్రానికి గానీ వరద ఉధృతి తగ్గలేదు.
సెప్టెంబర్ 26న ఉదయం 6 గంటల ప్రాంతంలో ఆకాశంలో నల్లటి మబ్బులు ఏర్పడ్డాయి. గంట తరువాత చినుకులు ప్రాంభమై, మధ్యాహ్నం 2 గంటలకు జడివానలా మారిపోయింది. లోతట్టు ప్రాంతాలు జలమయమై, సాయంత్రం 6 గంటలకు మూసీ నది పూర్తిగా నిండిపోవడంతోపాటూ శివారు ప్రాంతాల చెరువులకు, కుంటలకు గండి పడి మూసీనదిలో కలిసాయి. అనేక సంఖ్యలో చెట్లు నెలకొరిగాయి.
దాదాపు 15వేల మంది ప్రాణాలు కోల్పోవడంతోపాటూ, 20వేల ఇళ్లు నేలమట్టమయ్యాయి. అప్పటి పాలకుడు నిజాం మీర్ మహబూబ్ ఆలీ ఖాన్ నిరాశ్రయుల కోసం అనేక సహాయక చర్యలు ప్రారంభించి, తమ సంస్థానాల్లోని భవనాల్లో ఆశ్రయం కల్పించాడు. అనేక ప్రాంతాల్లో వైద్య, అన్నదాన శిబిరాలు ప్రారంభించాడు.
ఆఫ్జల్‌ దవాఖాన భవనం కూలిపోవడంతో అఫ్జల్‌గంజ్ భవనం పైన ఎక్కిన జనం, దానిపక్కనేవున్న చింత చెట్టుపై ఎక్కి 150 మందికిపైగా ప్రాణాలను కాపాడుకున్నారు. వరదల సాక్షిగా వందల మంది ప్రాణాలు కాపాడిన చెట్టు ఇప్పటికీ ఉంది.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.రాష్ట్ర రహదారి గ్రామం గుండా పోతోంది. ప్రధాన జిల్లా రహదారి, జిల్లా రహదారి గ్రామం నుండి 5 నుండి 10 కి.మీ. దూరంలో ఉన్నాయి. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
గ్రామంలో ఒక ప్రైవేటు బాలబడి ఉంది. ప్రభుత్వ ప్రాథమిక పాఠశాల ఒకటి, ప్రైవేటు ప్రాథమిక పాఠశాలలు రెండు, ప్రైవేటు ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల నిర్మల్లోను, ఇంజనీరింగ్ కళాశాల ఆదిలాబాద్లోనూ ఉన్నాయి. సమీప వైద్య కళాశాల ఆదిలాబాద్లోను, మేనేజిమెంటు కళాశాల, పాలీటెక్నిక్‌లు నిర్మల్లోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల నిర్మల్లో ఉన్నాయి.
మండలో ఉన్న ఒకప్రాథమిక ఆరోగ్య కేంద్రంలో ఇద్దరు డాక్టర్లు, నలుగురు పారామెడికల్ సిబ్బందీ ఉన్నారు. ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు.సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో సమీకృత బాలల అభివృద్ధి పథకం, ఇతర పోషకాహార కేంద్రాలు ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. అంగన్ వాడీ కేంద్రం, ఆశా కార్యకర్త గ్రామం నుండి 5 కి.మీ. లోపు దూరంలో ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
మండలో పోస్టాఫీసు సౌకర్యం ఉంది. సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. మొబైల్ ఫోన్ ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామంలో వాణిజ్య బ్యాంకు ఉంది. గ్రామంలో స్వయం సహాయక బృందం, పౌర సరఫరాల కేంద్రం, వారం వారం సంత ఉన్నాయి.ఏటీఎమ్, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఇది సమీప పట్టణమైన నిర్మల్ నుండి 19 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత ఆదిలాబాద్ జిల్లా లోని ఇదే మండలంలో ఉండేది.
రాష్ట్ర పునర్విభజన చట్టం ప్రకారం పోలవరం ముంపు మండలాలతో పాటు గ్రామాలను, తెలంగాణ నుంచి ఆంధ్రప్రదేశ్‌లో విలీనం చేస్తూ కేంద్ర ప్రభుత్వం ఖమ్మం జిల్లాలోని పోలవరం ముంపు మండలాలను ఉభయ గోదావరి జిల్లాల్లోకి కలుపుతున్నట్లు ప్రకటించింది. రాష్ట్ర విభజన నేపథ్యంలో పోలవరం ప్రాజెక్టు వల్ల ముంపునకు గురయ్యే ప్రాంతాలను ఏపీలోకి బదలాయించేందుకు పునర్విభజన చట్టంలోని సెక్షన్- 3లో పేర్కొన్నారు. అందుకనుగుణంగా ఖమ్మం జిల్లా పరిధిలోని కుక్కనూరు, వేలేరుపాడు, కూనవరం, చింతూరు, వరరామచంద్రపురం, మండలాలతోపాటు భద్రాచలం పట్టణం మినహా భద్రాచలం మండలంలోని అన్ని గ్రామాలు, బూర్గంపాడు మండలం లోని ఆరు గ్రామాలను ఆంధ్రప్రదేశ్‌లో విలీనం చేసారు. ఆంధ్రప్రదేశ్ జిల్లాల ఆవిర్భావ చట్టం ప్రకారం ఆయా గ్రామాలను రాష్ట్రంలో కలుపుకుంటున్నట్లు తగిన ప్రతిపాదనలతో కూడిన ప్రకటనను జూలై 31న అధికారిక గెజిట్‌లో ప్రచురించారు.
వరరామచంద్రపురం మండలానికి తూర్పున పోలవరం మండలం, రంప చోడవరం మండలం సరిహద్దులుగా ఉన్నాయి. పశ్చిమ సరిహద్దుగా కూనవరం మండలం, ఉత్తర సరిహద్దుగా చింతూరు మండలం, దక్షిణ సరిహద్దుగా వేలేరుపాడు మండలం ఉన్నాయి. గోదావరికి ఉప నది శబరి చింతూరు మండలం మీదుగా ప్రవహించి వరరామచంద్రపురం మండల పరిధిలో ప్రవహిస్తున్న గోదావరి నదిలో కలుస్తుంది. ఈ మండలం అత్యదిక అటవీ ప్రాంతంతో ఉంటుంది. టేకు చెట్లుతో వన్య ప్రాణులను కలిగి ఉంది. తూర్పు కనుమలు ఈ మండలంలో పోచవరం, కొల్లూరు సమీప గ్రామాలలో విస్తరించి ఉన్నాయి.
గీత తండ్రి షాపింగ్ లో విజయ్ సాయం తీసుకోమని చెప్తాడు. ఆమె ఇష్టం లేకపోయినా ఒప్పుకుంటుంది. అదే సమయం లో నీలు విజయ్ ఫోన్ కి ఒక చెత్త వీడియో పంపుతుంది. అనుకోకుండా అది చూసిన గీత కి విజయ్ మీద చెడు అభిప్రాయం ఇంకా బలపడిపోతుంది. గీత తన బాస్ ఇంటికి కి తన అన్నయ్య పెళ్లి శుభలేఖ ఇవ్వడానికి వెళ్తుంది. గీత అక్కడ నీలు అమ్మని చూసి ఆశ్చర్య పోతుంది.గీ త ఆమెతో నీలు గురించి, ఆమె తో విజయ్ కి ఉన్న చేదు స్నేహం గురించి చెపుతుంది. అప్పుడు ఆమె విజయ్ గురించి చెప్పిన విషయం విని గీత షాక్ కి గురి అవుతుంది. హీరో విజయ్ ఎంత ఉత్తముడో వివరిస్తుంది. గీత విజయ్ తో ప్రేమలో పడుతుంది. తన అన్నయ్య తో బస్సు లో జరిగిన గొడవ గురించి మర్చిపోమని చెపుతుంది. కానీ ఆమె తన ప్రేమ గురించి విజయ్ తో చెప్పదు. గీత తాతయ్య కు హార్ట్ ఎటాక్ వస్తుంది. గీత నాన్నమ్మ ఫణీంద్రతో పాటే గీత్ కి కూడా మ్యారేజ్ చేసేయమని పట్టు బడుతుంది. ఫణీంద్ర విజయ్ అయితే మంచిదని అని అందరికి చెపుతాడు. అందుకు గీత ఒప్పుకుంటుంది కానీ విజయ్ కి గీత తనని ఆప్షన్ గా ఎంచుకోవడం నచ్చదు.
గీత గోవిందం 2018 లో పరశురామ్ దర్శకత్వంలో విడుదలైన హాస్య ప్రేమ కధా తెలుగు చిత్రం. ఇందులో విజయ్ దేవరకొండ, రష్మిక ప్రధాన పాత్రలు పోషించారు. ఈ చిత్రాన్ని అల్లు అరవింద్ గీతా ఆర్ట్స్ పతాకంపై నిర్మించాడు. గోపీ సుందర్ స్వరాలు సమకూర్చాడు.ఇది ఆగష్టు 15, 2018 న భారతదేశంలో, 14 ఆగస్టు 2018 న లో విడుదలైంది. విడుదలైన వెంటనే ప్రజలనుండి మంచి చిత్రం గా బాగా ప్రజాదారణ పొందింది.
గ్రామంలో ప్రైవేటు ప్రాథమిక పాఠశాల ఒకటి ఉంది.బాలబడి, ప్రాథమికోన్నత పాఠశాల, మాధ్యమిక పాఠశాల‌లు తిర్యానిలో ఉన్నాయి. సమీప జూనియర్ కళాశాల తిర్యానిలోను, ప్రభుత్వ ఆర్ట్స్ / సైన్స్ డిగ్రీ కళాశాల బెల్లంపల్లిలోనూ ఉన్నాయి. సమీప వైద్య కళాశాల ఆదిలాబాద్లోను, పాలీటెక్నిక్‌ బెల్లంపల్లిలోను, మేనేజిమెంటు కళాశాల మంచిర్యాలలోనూ ఉన్నాయి. సమీప వృత్తి విద్యా శిక్షణ పాఠశాల బెల్లంపల్లిలోను, అనియత విద్యా కేంద్రం మంచిర్యాలలోను, దివ్యాంగుల ప్రత్యేక పాఠశాల మందమర్రి లోనూ ఉన్నాయి.
పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉంది. సబ్ పోస్టాఫీసు సౌకర్యం గ్రామం నుండి 10 కి.మీ.కి పైబడిన దూరంలో ఉంది. మొబైల్ ఫోన్ ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
ఆటో సౌకర్యం గ్రామానికి 5 కి.మీ. లోపు దూరంలో ఉంది. ప్రైవేటు బస్సు సౌకర్యం, ట్రాక్టరు సౌకర్యం మొదలైనవి గ్రామానికి 5 నుండి 10 కి.మీ. దూరంలో ఉన్నాయి. ప్రభుత్వ రవాణా సంస్థ బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
ఇది మండల కేంద్రమైన తిర్యాని నుండి 10 కి.మీ. దూరం లోను, సమీప పట్టణమైన బెల్లంపల్లి నుండి 18 కి.మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత ఆదిలాబాద్ జిల్లా లోని ఇదే మండలంలో ఉండేది.
చిత్ర కథ 1905, డిసెంబర్ 31 రాత్రి ప్రారంభం అవుతుంది. నార్టన్ చెందిన పారడైజ్ అనే గాంబ్లింగ్ హౌస్ లో మేరీ బ్లెక్ అనే అమ్మాయి గాయనిగా పనిచేస్తుంది. నార్టన్ కు రాజకీయ శత్రువైన జాక్ బర్లీకి మేరి గానం నచ్చి తన కంపెనీలోకి తీసుకుంటాడు. కానీ, కొంతకాలం తరువాత మళ్ళీ నార్టన్ దగ్గరికి వచ్చేస్తుంది. నార్టన్ తనకోసం ముల్లర్ తో గొడవ పడడం చూసి, బర్లీ కంపెనీకి వస్తుంది. బర్లీ తన పలుకుబడితో నార్టన్ కంపెనీ మూతపడే స్థితికి తీసుకొస్తాడు. అప్పుడు మేరి కాబరే పోటీలో పాల్గొని, పదివేల డాలర్లు తెచ్చి నార్టన్ కు ఇస్తుంది. బర్లీని మేరి వివాహం చేసుకోబోతున్న విషయం తెలిసిన నార్టన్ ఆ డబ్బును తీసుకోడు. అదే సమయంలో భూకంపం వస్తుంది. ఆ భూకంపంలో బర్లీ చనిపోగా, నార్టన్ మేరీలు కలుసుకుంటారు.
శాన్ ఫ్రాన్సిస్కో 1936, జూన్ 26న విడుదలైన అమెరికా చలనచిత్రం. వుడీ వాన్ డైక్ దర్శకత్వంలో 1906, ఏప్రిల్ 18న శాన్ ఫ్రాన్సిస్కో నగరంలో వచ్చిన భూకంపం ఆధారంగా రూపొందించబడిన ఈ చిత్రం, ప్రపంచ సినీచరిత్రలో అతిగొప్ప క్లైమాక్స్ గల సినిమాగా పేరొందింది. ఈ చిత్రంలో క్లార్క్ గేబుల్, జీనెట్టే మెక్‌డొనాల్డ్, స్పెన్సర్ ట్రేసీ నటించారు. ఇది 1936లో అత్యధిక వసూళ్ళు చేసిన చిత్రంగా నిలిచింది.
ఈ చిత్రంలో 1906, ఏప్రిల్ 18న శాన్ ఫ్రాన్సిస్కో నగరంలో వచ్చిన భూకంపంను చిత్ర క్లైమాక్స్ గా తీయబడింది. దాదాపు 20 నిముషాలపాటు ఉండే ఈ క్లైమాక్స్ చలనచిత్రరంగంలో గొప్ప క్లైమాక్స్ గా విమర్శకులచే గుర్తించబడింది. భూకంపం వల్ల నగరంలోని భవనాలు కూలిపోవడం, భూమి రెండుగా చీలడం వంటి దృశ్యాలు నిజ భూకంపాన్ని తలపిస్తాయి.
ఈ చిత్రానికి శబ్ధగ్రహణం అందించిన డౌగ్లస్ షియరర్ ఆస్కార్ అవార్డును అందుకున్నాడు. మరో ఐదు విభాగాల్లో నామినేట్ చేయబడింది.
ఆది లక్ష్మి దేవతను నాలుగు చేతులతో , ఎర్రటి వస్త్రముతో , బంగారు ఆభరణాలను ధరించి , ఆమె హస్తంలో రెండు అభయ ముద్రలు , గులాబీ పూలతో , తామర , తెల్లటి వస్త్రముతో అలంకరించి ఉంటుంది. సృష్టి మొత్తం ఆది లక్ష్మి దేవి గర్భం నుండి పుట్టిందని నమ్ముతారు, అన్ని దేవతలు ఆమె నుండి ఉద్భవించారని నమ్ముతారు. ఆమె సృష్టి యొక్క స్త్రీ లక్షణాన్ని , విష్ణువుతో పాటు, విశ్వంలోని అన్ని సంపదలకు మూలం . సముద్రం లో మంటల సమయంలో ఈ దేవత పిలువబడింది , మోక్షా ప్రదయణి , అని నమ్ముతారు. భృగు మహర్షి వేడుకతో ఈ దేవి ఆవిర్భవించి లోకములను కాపాడింది . ఆది లక్ష్మి దేవి తన భక్తులందరి భయాన్ని పోగొట్టి , సంపద, విజయం ,సంతోషాన్ని ఇస్తుంది. ఆమె నిరంతర సంపద యొక్క దేవత, ఈ దేవతకు ప్రారంభం , ముగింపు లేదు. ఆది లక్ష్మి కరుణ అపారం , ఆమె తన భక్తులకు ఎల్లప్పుడూ సహాయం, దాతృత్వాన్ని అందిస్తుంది. భక్తితో, స్వచ్ఛమైన హృదయంతో ఆమెను ప్రార్థించే వారందరూ వారి పాపాలకు విముక్తి కలిగి ఉంటారు, చివరికి మోక్షాన్ని పొందుతారు.
ఆదిలక్ష్మి అష్టలక్ష్ములు లో మొదటి దేవత.లక్ష్మి దేవి అవతారములలో ఆది లక్ష్మి ఒక అవతారం .అష్ట లక్ష్మి లేదా అష్టలక్ష్మి హిందూ సంపద దేవత దేవి లక్ష్మి ఎనిమిది వ్యక్తీకరణల సమూహం. ఆమె ఎనిమిది సంపదలను భక్తులకు ఇస్తుంది . "సంపద" అంటే శ్రేయస్సు, సంతానోత్పత్తి, అదృష్టం లేదా అదృష్టం, ఆరోగ్యం, జ్ఞానం, బలం, సంతానం,శక్తి. ఆది లక్ష్మి దేవి విష్ణువు భార్య. ఆది లక్ష్మి ఆదిమ రూపంగా, అన్ని ఉనికి యొక్క మూలంగా పరిగణించబడుతుంది. సృష్టి అన్నింటి వెనుక ఆమె ప్రశ్నించలేని శక్తి . ఆది లక్ష్మి ని మహాలక్ష్మి అని పిలుస్తారు.
సేషెల్స్ ఆఫ్రికా సమాఖ్య, సదరను ఆఫ్రికా డెవెలప్మెంటు కమ్యూనిటీ, కామన్వెల్తు ఆఫ్ నేషన్సు, యునైటెడు నేషన్సులో సభ్యదేశంగా ఉంది. 1976 లో యునైటెడు కింగ్డం నుండి స్వాతంత్రం ప్రకటించిన తరువాత సేషెల్స్ వ్యవసాయరంగ ఆధారిత ఆర్ధికవ్యవస్థను మార్కెట్టు-ఆధారిత వైవిధ్యభరితమైన ఆర్థిక వ్యవస్థగా అభివృద్ధి చేసింది. వ్యవసాయం రంగాన్ని వేగంగా అభివృద్ధి చెందుతున్న సేవ, ప్రభుత్వ రంగాలు, పర్యాటక రంగం అధిగమించాయి. 1976 నుండి 2015 మద్య కాలంలో నామమాత్రపు జి.డి.పి. ఉత్పత్తి 7 రెట్లు అధికరించింది. కొనుగోలు శక్తి సమానత దాదాపు 16 రెట్లు అధికరించింది. 2010 చివరిలో అధ్యక్షుడు డానీ ఫౌరె, నేషనలు అసెంబ్లీ ఈ రంగాలను మరింత మెరుగుపరిచేందుకు విదేశీ పెట్టుబడులను ప్రోత్సహించాలని ప్రణాళికలు సమర్పించారు.
1980 వ దశకంలో అధ్యక్షుడు రెనే వ్యతిరేకంగా వరుసగా తిరుగుబాటు ప్రయత్నాలు జరిగాయి. వీటిలో కొన్ని దక్షిణాఫ్రికా మద్దతుతో జరిగాయి. 1981 లో మైకు హొరే నాయత్వంలో జరిగిన " 1981 సేషెల్స్ తిరుగుబాటు కుట్ర " ప్రయత్నంలో హాలిడే రగ్బీ ఆటగాళ్ళుగా 43 దక్షిణ ఆఫ్రికా కిరాయి సైనిక బృందాన్ని నడిపించాడు. విమానాశ్రయం వద్ద ఒక తుపాకీల యుద్ధం జరిగింది. అనేకమంది సభ్యుల తర్వాత హైజాకు చేసిన ఎయిరు ఇండియా విమానం ద్వారా తప్పించుకున్నారు.
ఈ హైజాకుకు రోడెసియను ఎస్.ఎ.ఎస్. మాజీ సభ్యుడు అయిన జర్మనీ కిరాయి సైనికుడు డి. క్లోడో. నాయకత్వం వహించాడు. తరువాత క్లాడో దక్షిణాఫ్రికాలో విచారణను ఎదుర్కొన్నాడు. తరువాత తన స్వంత దేశం జర్మనీలో ఎయిర్ పైరసీ కోసం విచారణను ఎదుర్కొన్నాడు.
గ్రానిటికు సేషెల్స్ అని పిలువబడే 45 గ్రానైటు-ఆధారిత దీవులు ఉన్నాయి. పరిమాణ క్రమం: మాయే, ప్రస్లిను, సిల్హౌటు ద్వీపం, లా డిగ్యు, క్యూరీయుసు, ఫెలిసిటే, ఫ్రెగేటు, స్టీ-అన్నే, నార్తు, సెర్ఫు, మరియన్నె, గ్రాండు సాయిరు, థెరిసే, అరిడు, కాన్సెప్షను, పెటైటు సాయూరు, కజిను, కౌసైను, లాంగు, రెసిఫు, రౌండ్ , అనోనిమె, మమెల్లెసు, మయొన్నే, ఈడెను, ఇలే సోలెయిలు, రొమైంవిల్లె, ఇలే ఆక్సు వచెసు మెరైను ఎల్ ' ఇస్లెట్టె, బెకను , కాచీ, కోకోసు, రౌండు , ఎల్.ఇలాటు ఫ్రెగట, బోబీ, చౌవు-సౌరిసు , చౌవు-సౌరిసు , ఐలు లా ఫౌచీ, హోడౌలు, ఎల్'లోట్, రాటు, సౌరిసు, సెయింటు పియరు , జావే, హారిసను రాక్సు .
నమోదిత చరిత్రలో అత్యధిక కాలం సేషెల్స్ నిర్జనంగా ఉండేది. కొంతమంది పరిశోధకులు ఆస్ట్రోనేషియను నావికులు, తరువాత మాల్దీవుల ప్రజలు, అరబ్బు వ్యాపారులు జనావాసాలు లేని సేచిల్లిస్ దీవులలో మొదటిసారిగా ప్రవేశించారని భావిస్తున్నారు. ఈ భావన 1910 వరకు కనిపించే సమాధుల ఆధారంగా కనుగొనబడినది. ఐరోపావాసుల మొట్టమొదటి రికార్డును పోర్చుగీసు అడ్మిరలు వాస్కో డా గామా 1502 లో అమిరాంటెసు గుండా వెళ్లి తనకు తానుగా ఈ ద్వీపాలను " అడ్మిరల్ ద్వీపాలు " నామకరణం చేసాడు. 1609 జనవరిలో బ్రిటీషు ఈస్టు ఇండియాకంపెనీ నాల్గవ సముద్రయానంలో కెప్టెను అలెగ్జాండర్ షార్పెయి ఆధ్వర్యంలో "అసెన్షన్" సిబ్బందితో ఈ దీవులలో అడుగుపెట్టడం మొట్టమొదటి నమోదిత ప్రవేశంగా భావించబడుతుంది.